 Ileeṣẹ ọlọpaa ipinlẹ Eko gbaṣẹ lọwọ ọlọpaa mẹrin Ilé iṣẹ ọlọpaa ti fìdí rẹ múlẹ pé àwọn ọlọpàá mẹrìn ti wọn pa àwọn afurasí mẹjì kan, èyí ti fọnran rẹ ń jà ràìnràìn lórí ẹrọ ayélujára ti pàdánù iṣẹ wọn bayii. Agbẹnusọ ilé iṣẹ ọlọpàá ìpínlẹ Eko, Bala Elkana ló fìdí ọrọ yìí múlẹ fún àwọn akọròyìn pé awọn ọlọpàá náà ti fojú ba iléẹjọ lỌjọbọ ní ìpínlẹ Eko. Agbẹnusọ iléeṣẹ ọlapàá ṣàlàyé pé àwọn ọlọpàá náà jẹbi ẹsùn tí wọn fi kàn wọn. Ọwọ ti tẹ ọlọpàá mẹrìn to pa afunrasí Elkana fi kun un pé àwọn ti mú àwọn ọlọpàá náà si àtìmọlé lẹyìn ti fọnran náà lu sí ìgboro. Bí àwọn ará ìlú ṣe pé àkíyèsì wa sí bi àwọn òsìsẹ wá ṣe yìbọn pa àwọn afúrasi méjì kan ti kò ní ǹkan ìjà lọwọ, èyí lòdì sí ìlànà iṣẹ wa kò sì bá òfin mu rárá. Ati pé ìlànà náà ki ṣe bi ọlọpàá ṣe ń ṣe àwọn afúrasi to ba wà ní àyíká wọn  Joe Igbokwe kò yẹ fún ipò ti wọn fún nípìnlẹ Eko - Babatunde Gbadamosi Awọn ọlọpàá náà ní Insp. Fabiyi Omomayara, Sgt. Olaniyi Solomon, Sgt. Solomon Sunday àti Cpl Aliyu Mukaila tó wọn so mọ agbegbe Iba. Ọjọ kẹjọ, oṣù kẹjọ ni ọrọ náà ṣẹlẹ ni déedé ààgọ mẹta ọsán, nígbà ti ilé iṣẹ ọlọpàá gba ipe láti ọdọ Anugu Valentine kan, pé àwọn ọkunrin méji kan dá oun lọna lóri ọkàda ti wọn si gba Iphone oun ti owó rẹ din díẹ ni ẹgbẹrún lọnà ẹẹdẹgẹtá náìra ni àgbègbè Iba. Eyi ló mu ki wọn ràn ọlọpàá lọ sí ibẹ, méjì nínú àwọn afurasi náà sálọ nígbà ti wọn mú méjì, agbẹnusọ náà ni wọn gba ibọn ìbílẹ méjì àti ọtá ibọn mẹfà gbà lọwọ wọn. Ẹwẹ, kọmísọna ọlọpàá, Zubairu Muazu ti pá a láṣẹ pé kí wọn ṣe ìwàdìí tó péye. Awọn agbofinro tó yinbọn pa awọn afurasi meji ti dero ẹwọn bayii. : Police Killing: Ọlọpàá mẹrìn to pa afurasí dèrò ẹwọn lẹyìn tíṣẹ bọ lọwọ wọn 